CELEX: 51999PC0149
Language: fi
Date: 1999-04-19
Title: Muutettu ehdotus neuvoston direktiiviksi aluksilla syntyvän jätteen ja lastijäämien vastaanottopalveluista satamissa

Avis juridique important

|

51999PC0149

Muutettu ehdotus neuvoston direktiiviksi aluksilla syntyvän jätteen ja lastijäämien vastaanottopalveluista satamissa  /* KOM/99/0149 lopull. - SYN 98/0249 */  

Virallinen lehti nro C 148 , 18/05/1999 s. 0007

Muutettu ehdotus neuvoston direktiiviksi aluksilla syntyvän jätteen ja lastijäämien vastaanottopalveluista satamissa(1)(1999/C 148/06)(ETA:n kannalta merkityksellinen teksti)KOM(1999) 149 lopull. - 98/0249(SYN)(Komission esittämä EY:n perustamissopimuksen 189 A artiklan 2 kohdan nojalla 20 päivänä huhtikuuta 1999)Johdanto-osan 5 kappale>Alkuperäinen ehdotus>yhteisön tasoiset toimet ovat tehokkain tapa saada aikaan yhteinen ympäristöstandardien vähimmäistaso aluksille ja satamille kaikkialla yhteisössä,>Muutettu ehdotus>yhteisön tasoiset toimet ovat tehokkain tapa saada aikaan yhteinen ympäristöstandardien vähimmäistaso aluksille ja satamille kaikkialla yhteisössä; olisi varmistettava yhdenmukaisuus voimassa olevien alueellisten sopimusten, kuten Itämeren alueen merellisen ympäristön suojelua koskevan yleissopimuksen (1974/1992), kanssa,Johdanto-osan 22 kappale>Alkuperäinen ehdotus>tämän direktiivin täytäntöönpanoa voidaan tehostaa perustamalla asianmukainen tiedotusjärjestelmä saastuttavien tai mahdollisesti saastuttavien alusten tunnistamiseksi,>Muutettu ehdotus>tämän direktiivin täytäntöönpanoa olisi tehostettava perustamalla asianmukainen tiedotusjärjestelmä saastuttavien tai mahdollisesti saastuttavien alusten tunnistamiseksi; tällaisesta tiedotusjärjestelmästä olisi apua myös direktiivin täytäntöönpanon arvioinnissa,Johdanto-osan 22 a kappale (uusi)>Muutettu ehdotus>jäsenvaltioiden ja komission olisi luotava yhteistyössä perusteet sellaisten alusten tunnistamiseksi, joilla syntyy tavallista vähemmän jätettä,11 artiklan 3 kohtaTäytäntöönpano>Alkuperäinen ehdotus>Jos on todisteita, että alus on jatkanut matkaansa noudattamatta 7 tai 10 artiklan säännöksiä, seuraavalle käyntisatamalle tiedotetaan tästä, ja kyseinen alus ei saa lastata eikä purkaa lastiaan eikä ottaa matkustajia, ennen kuin sille on tehty direktiivin 95/21/EY 2 artiklan 7 kohdan ja 6 artiklan 3 kohdan mukainen yksityiskohtaisempi tarkastus, sanotun kuitenkaan rajoittamatta 16 artiklassa mainittujen rangaistusten soveltamista. Tarkastuksessa on arvioitava tämän direktiivin noudattamiseen liittyvät tekijät, kuten 6 artiklan mukaisesti annettujen tietojen tarkkuus.>Muutettu ehdotus>Jos on selviä todisteita, että alus on jatkanut matkaansa noudattamatta 7 tai 10 artiklan säännöksiä, seuraavalle käyntisatamalle tiedotetaan tästä, ja kyseiselle alukselle on tehtävä direktiivin 95/21/EY 2 artiklan 7 kohdan ja 6 artiklan 3 kohdan mukainen yksityiskohtaisempi tarkastus, sanotun kuitenkaan rajoittamatta 16 artiklassa mainittujen rangaistusten soveltamista. Tarkastuksessa on arvioitava tämän direktiivin noudattamiseen liittyvät tekijät, kuten 6 artiklan mukaisesti annettujen tietojen tarkkuus.12 artiklan 1 kohdan i alakohta (uusi)Liitännäistoimenpiteet>Muutettu ehdotus>toteutettava toimenpiteitä sen varmistamiseksi, että alukset, jotka eivät 3 artiklan 1 kohdan mukaan kuulu tämän direktiivin soveltamisalaan, toimivat direktiivin mukaisesti silloin, kun se on kohtuullista ja käytännössä mahdollista.12 artiklan 3 a kohta (uusi)Liitännäistoimenpiteet>Muutettu ehdotus>Jäsenvaltiot ja komissio tekevät yhteistyötä luodakseen yhteiset perusteet 8 artiklan 2 kohdan c alakohdassa tarkoitettujen alusten tunnistamiseksi.15 artiklan 3 kohta (uusi)Muutosmenettely>Muutettu ehdotus>Jätevesi, sellaisena kuin se on määriteltynä Marpol 1973/1978 -yleissopimuksen liitteessä IV, sisällytetään 14 artiklassa säädettyä menettelyä noudattaen aluksilla syntyvän jätteen määritelmään viimeistään yhden vuoden kuluttua kyseisen liitteen voimaantulosta.LIITE ISatamien jätteenvastaanotto- ja jätteenkäsittelysuunnitelmia koskevat vaatimukset>Alkuperäinen ehdotus>Jätteen vastaanottoa, keräämistä, varastointia, käsittelyä ja hävittämistä koskevien menettelyjen on oltava sellaisen ympäristönsuojelusuunnitelman mukaisia, jolla pyritään asteittain vähentämään näiden toimien vaikutusta ympäristöön. Menettelyjä pidetään yhdenmukaisina, jos ne ovat kansainvälisen standardin ISO 14001:1996 ja eurooppalaisen standardin EN ISO 14001:1996 mukaiset. Kyseisissä standardeissa vahvistetaan ympäristöasioiden hallintajärjestelmän määritelmä, sellaisena kuin se on komission päätöksessä 97/265/EY>Muutettu ehdotus>Jätteen vastaanottoa, keräämistä, varastointia, käsittelyä ja hävittämistä koskevien menettelyjen on oltava sellaisen ympäristönsuojelusuunnitelman mukaisia, jolla pyritään asteittain vähentämään näiden toimien vaikutusta ympäristöön. Menettelyjä pidetään yhdenmukaisina, jos ne ovat ympäristöasioiden hallinta- ja auditointijärjestelmää koskevan asetuksen (neuvoston asetus (ETY) N:o 1836/93) ja sen myöhempien muutosten mukaiset.(1) EYVL C 271, 31.8.1998.